sukhrobnurali/uzbek-legal-corpus huggingface dataset:
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2007-06-20)

Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qaroriga asosan hamda Oʻzbekiston Respublikasi Moliya vazirligi va Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasining 2007-yil 8-iyundagi BT/15-04-19-12/62-822, UT 02/1-16/1349-son xatlarini inobatga olgan holda, buyuraman: 1. Oʻzbekiston Respublikasi Adliya vazirligi tomonidan 1994-yil 29-avgustda 91-son bilan davlat roʻyxatidan oʻtkazilgan Oʻzbekiston Respublikasi Moliya vazirligi tomonidan 1994-yil 29-iyulda 94-son bilan tasdiqlangan “Monopoliyaga qarshi qonun hujjatlari buzilishlarini koʻrib chiqish tartibi toʻgʻrisidagi nizom” Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilsin va bu haqda mazkur Davlat reyestriga tegishli yozuv kiritilsin. 2. Oʻzbekiston Respublikasi Moliya vazirligi mazkur hujjatning Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov) ushbu normativ-huquqiy hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning bajarilishini nazorat qilish vazir oʻrinbosari E. Kanyazov zimmasiga yuklansin.
T-6 ShAKLIDAGI BOJXONA DEKLARATSIYASINI TOʻLDIRISh VA RASMIYLAShTIRISh TARTIBI TOʻGʻRISIDAGI YOʻRIQNOMAGA OʻZGARTISh VA QOʻShIMChALAR KIRITISh HAQIDA
(resolution, 2014-08-11)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga va Vazirlar Mahkamasining 2007-yil 15-maydagi “Mehnat faoliyatini amalga oshirish uchun chet ellarga ketayotgan Oʻzbekiston Respublikasi fuqarolarini hisobga olishni takomillashtirish toʻgʻrisida”gi 97-sonli qarori ijrosini taʼminlash maqsadida, Davlat bojxona qoʻmitasi qaror qiladi: 1. 2004-yil 23-mayda 1342-sonli raqam bilan roʻyxatdan oʻtgan “T-6 shaklidagi bojxona deklaratsiyasini toʻldirish va rasmiylashtirish tartibi toʻgʻrisidagi yoʻriqnoma”ga oʻzgartish va qoʻshimchalar kiritish ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida Davlat roʻyxatidan oʻtkazilgan kundan boshlab, oʻn kun oʻtgandan keyin kuchga kiritilsin. 3. Mazkur qarorning ijrosini nazorat qilish Davlat bojxona qoʻmitasi raisining birinchi oʻrinbosari Sh. Xayrullayev zimmasiga yuklatilsin.
AKKREDITATSIYA QILINGAN SERTIFIKATLAShTIRISh ORGANLARI VA SINOV LABORATORIYALARI (MARKAZLARI) FAOLIYATINI INSPEKSIYA NAZORATIDAN OʻTKAZISh QOIDALARIGA OʻZGARTIRISh VA QOʻShIMChALAR KIRITISh HAQIDA
(order, 2015-11-23)

Oʻzbekiston Respublikasi Vazirlar Mahkamasining 2006-yil 10-noyabrdagi “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida”gi 235-sonli qaroriga asosan buyuraman: 1. “Oʻzstandart” agentligi Bosh direktorining 2005-yil 1-fevraldagi 24-OS/AIL-sonli buyrugʻi bilan tasdiqlangan (2005-yil 20-aprel, roʻyxat raqami 1472) Akkreditatsiya qilingan sertifikatlashtirish organlari va sinov laboratoriyalari (markazlari) faoliyatini inspeksiya nazoratidan oʻtkazish qoidalariga ilovaga* asosan oʻzgartirish va qoʻshimchalar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan vaqtdan boshlab, oʻn kun oʻtganidan soʻng kuchga kiradi.
ShARTNOMALARNI MUSTAQIL EKSPERTIZA QILUVChI VA IMPORT QILINADIGAN TOVARLARNI JOʻNATIShDAN OLDIN NAZORATDAN OʻTKAZIB BORUVChI KONSALTING FIRMALARINI AKKREDITATSIYA QILISh TARTIBIGA OʻZGARTIRIShLAR KIRITISh HAQIDA
(order, 2015-11-23)

Oʻzbekiston Respublikasi Vazirlar Mahkamasining 2006-yil 10-noyabrdagi “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida”gi 235-sonli qaroriga asosan buyuraman: 1. Oʻzbekiston Respublikasi Vazirlar Mahkamasi huzuridagi Oʻzbekiston Davlat standartlashtirish, metrologiya va sertifikatlashtirish markazi tomonidan 1998-yil 19-avgustda AN-150/5-sonli qarori bilan tasdiqlangan (1998-yil 25-avgust, roʻyxat raqami 481) Shartnomalarni mustaqil ekspertiza qiluvchi va import qilinadigan tovarlarni joʻnatishdan oldin nazoratdan oʻtkazib boruvchi konsalting firmalarini akkreditatsiya qilish Tartibiga ilovaga* asosan oʻzgartirishlar kiritilsin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan vaqtdan boshlab, oʻn kun oʻtganidan soʻng kuchga kiradi.
OʻZBEKISTON RESPUBLIKASI PREZIDENTINING “QIShLOQ XOʻJALIGI TOVAR IShLAB ChIQARUVChILARI UChUN YAGONA YER SOLIGʻINI JORIY ETISh TOʻGʻRISIDA” 1998 YIL 10 OKTYABRDAGI PF-2086-SONLI FARMONIGA OʻZGARTIShLAR KIRITISh TOʻGʻRISIDA
(decree, 2009-06-17)

Tadbirkorlik subyektlarini ixtiyoriy tugatish va ularning faoliyatini toʻxtatishning soddalashtirilgan tartibi joriy etilishi munosabati bilan: 1. Oʻzbekiston Respublikasi Prezidentining “Qishloq xoʻjaligi tovar ishlab chiqaruvchilari uchun yagona yer soligʻini joriy etish toʻgʻrisida” 1998-yil 10-oktabrdagi PF-2086-sonli Farmonining 6-bandi quyidagi mazmundagi xatboshilar bilan toʻldirilsin: “tadbirkorlik subyektlari — yuridik shaxslar ixtiyoriy tugatilganda yuridik shaxslarni davlat roʻyxatidan oʻtkazgan organ ixtiyoriy tugatish toʻgʻrisida qabul qilingan qaror haqida xabardor qilingan kundan boshlab yagona yer soligʻini hisoblab yozish tugatiladi. Ixtiyoriy tugatish, shuningdek tadbirkorlik subyekti — yuridik shaxs faoliyatini ixtiyoriy tugatish va faoliyatini tiklash tartib-taomillari qonun hujjatlarida belgilangan muddatlarda tugallanmagan taqdirda soliq imtiyoz qoʻllanadigan butun davr uchun toʻliq hajmda olinadi”. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (I.B. Abdullayev) zimmasiga yuklansin.
OʻZBEKISTON RESPUBLIKASI PREZIDENTINING AYRIM HUJJATLARIGA OʻZGARTISHLAR KIRITISH VA BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Oʻzbekiston Respublikasi Prezidentining 2006-yil 15-noyabrdagi “Respublika pillachilik tarmogʻini yanada isloh qilish chora-tadbirlari toʻgʻrisida”gi PQ-512-sonli qarori qabul qilinganligi munosabati bilan: 1. Oʻzbekiston Respublikasi Prezidentining “Respublika pillachilik sohasini boshqarish tizimini takomillashtirish toʻgʻrisida” 1998-yil 30-martdagi PF-1982-sonli Farmoni oʻz kuchini yoʻqotgan deb hisoblansin. 2. Oʻzbekiston Respublikasi Prezidentining ayrim farmonlari va qarorlariga ilovaga muvofiq oʻzgartishlar kiritilsin. 3. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Xoʻjalik boshqaruv organlari tizimini takomillashtirish toʻgʻrisida” 2003-yil 22-dekabrdagi PF-3366-sonli Farmoni 4-bandining “a” kichik bandi oltinchi va yettinchi xatboshlaridagi “funksiyalarini “Oʻzbek ipagi” uyushmasiga topshirgan holda” soʻzlari chiqarib tashlansin.
YOʻLOVChILAR VA YuKLARNI AVTOMOBIL TRANSPORTIDA TAShISh BILAN ShUGʻULLANAYOTGAN YuRIDIK ShAXSLARNING XODIMLARIGA VA YuKLARNI AVTOMOBIL TRANSPORTIDA TAShISh BILAN ShUGʻULLANAYOTGAN XUSUSIY TADBIRKORLARGA QOʻYILADIGAN MALAKAVIY TALABLAR TOʻGʻRISIDAGI NIZOMGA OʻZGARTISh VA QOʻShIMChALAR KIRITISh HAQIDA
(order, 2021-09-30)

Oʻzbekiston Respublikasi Vazirlar Mahkamasining 2006-yil 14-iyuldagi 138-sonli qarori bilan tasdiqlangan “Avtomobil transportida yoʻlovchilarni hamda yuklarni shaharda, shahar atrofida, shaharlararo va xalqaro yoʻnalishlar boʻyicha tashish faoliyatini litsenziyalash toʻgʻrisidagi nizom”ga asosan, buyuraman: 1. Yoʻlovchilar va yuklarni avtomobil transportida tashish bilan shugʻullanayotgan yuridik shaxslarning xodimlariga va yuklarni avtomobil transportida tashish bilan shugʻullanayotgan xususiy tadbirkorlarga qoʻyiladigan malakaviy talablar toʻgʻrisidagi nizomga (2006-yil 5-oktabr, roʻyxat raqami 1626) ilovaga* muvofiq oʻzgartish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab, oʻn kun oʻtgach kuchga kiradi.
OʻZBEKISTON RESPUBLIKASI VAZIRLAR MAHKAMASINING “RESPUBLIKA KOMISSIYALARI VA KENGAShLARI TARKIBLARINI TASDIQLASh TOʻGʻRISIDA” 2004 YIL 26 IYuLDAGI 358-SON QARORIGA QOʻShIMChALAR KIRITISh HAQIDA
(resolution, 2020-07-08)

Davlat axborot resurslarini, shuningdek Oʻzbekiston Respublikasi Milliy arxiv fondi tarkibiga kiradigan elektron hujjatlarni jadal shakllantirishga koʻmaklashish va ularning saqlanishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Respublika komissiyalari va kengashlari tarkiblarini tasdiqlash toʻgʻrisida” 2004-yil 26-iyuldagi 358-son qaroriga 44-ilovaga “Abdullayev A.X. — Oʻzbekiston Respublikasi Vazirlar Mahkamasi huzuridagi “Oʻzarxiv” agentligi bosh direktori” soʻzlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
ELEKTRON TIJORATNI AMALGA OShIRIShDA TOʻLOVLARNI OʻTKAZIShNI YaNADA TAKOMILLAShTIRISh ChORA-TADBIRLARI TOʻGʻRISIDA
(resolution, 2021-02-22)

Chakana savdoda elektron tijoratni amalga oshirishda toʻlovlarni oʻtkazish tizimini takomillashtirish maqsadida Vazirlar Mahkamasi qaror qiladi: 1. 2007-2008-yillarda elektron tijoratni amalga oshirishda toʻlovlarni oʻtkazish tizimlarini yanada takomillashtirish Tadbirlari rejasi ilovaga muvofiq tasdiqlansin. 2. Oʻzbekiston Respublikasi Markaziy banki, Iqtisodiyot vazirligi, Moliya vazirligi, Oʻzbekiston aloqa va axborotlashtirish agentligi, Tashqi iqtisodiy aloqalar, investitsiyalar va savdo vazirligi manfaatdor vazirliklar va idoralar bilan birgalikda Tadbirlar rejasida nazarda tutilgan bandlarning oʻz vaqtida va sifatli bajarilishini taʼminlasinlar, yilning har choragida Vazirlar Mahkamasiga ularning amalga oshirilishi toʻgʻrisida axborot taqdim etsinlar. 3. Oʻzbekiston Respublikasi Markaziy bankiga xoʻjalik yurituvchi subyektlar tomonidan savdoni elektron tijorat asosida amalga oshirishda elektron toʻlov tizimlaridan foydalanish talablariga rioya qilinishi ustidan nazorat oʻrnatish tavsiya etilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va A.N. Aripov zimmasiga yuklansin.
ADVOKATLIK BYuROLARI, ADVOKATLAR HAYʼATLARI, ADVOKATLIK FIRMALARI VA ADVOKATLAR TOMONIDAN BUDJETGA SOLIQLAR VA BOShQA MAJBURIY TOʻLOVLARNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRIShLAR KIRITISh HAQIDA
(resolution, 2008-03-17)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi, Adliya vazirligi va Davlat soliq qoʻmitasining 2004-yil 29-fevraldagi 41, 66-mh va 2004-29-son qarori bilan tasdiqlangan Advokatlik byurolari, advokatlar hayʼatlari, advokatlik firmalari va advokatlar tomonidan budjetga soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisidagi yoʻriqnomaga (2004-yil 22-mart, roʻyxat raqami 1330 — Oʻzbekiston Respublikasi qonun hujjatlari toʻplami, 2004-y., 12-son, 148-modda) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
VAZIRLAR MAHKAMASINING “MAHSULOTLARNI SERTIFIKATLAShTIRISh TARTIBOTINI SODDALAShTIRIShGA DOIR QOʻShIMChA ChORA-TADBIRLAR TOʻGʻRISIDA” 2004 YIL 6 IYuLDAGI 318-SON QARORIGA QOʻShIMChALAR KIRITISh TOʻGʻRISIDA
(resolution, 2008-05-07)

Oʻzbekiston Respublikasi Prezidentining “Oʻzbekiston Respublikasida axborotni kriptografik muhofaza qilishni tashkil etish chora-tadbirlari toʻgʻrisida” 2007-yil 3-apreldagi PQ-614-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2004-yil 6-iyuldagi 318-son qarori bilan tasdiqlangan Majburiy tartibda sertifikatlanadigan mahsulot turlari roʻyxatining ellik oltinchi pozitsiyasiga quyidagi qoʻshimchalar kiritilsin: “Nomi” ustuniga “axborotni texnik va kriptografik muhofaza qilish vositalari” soʻzlari qoʻshilsin; “TIF TN” ustuniga “8540-:-8540 89 900” raqamlaridan keyin “8543 89 950” raqamlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2007-06-11)

1. Oʻzbekiston Respublikasi Hukumati bilan Misr Arab Respublikasi Hukumati oʻrtasida sudyalarning malakasini oshirish va sud-huquq tizimida tajriba almashish sohalarida hamkorlik qilish toʻgʻrisida 2007-yil 18-aprelda Qoxira shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun Oʻzbekiston Respublikasi zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
“USMON MUSʼHAFI”NI TALAB DARAJASIDA SAQLASHNI TAʼMINLASH TOʻGʻRISIDA
(resolution, 2007-06-08)

Islom olamida ulkan ahamiyatga ega boʻlgan yodgorlik hisoblangan Qurʼonning eng qadimiy nusxalaridan biri — “Usmon Musʼhafi”ni noyob qoʻlyozma sifatida taʼmirlash va talab darajasida saqlash, bebaho maʼnaviy boyligimizni kelajak avlodlarga bezavol yetkazishni taʼminlash maqsadida Vazirlar Mahkamasi qaror qiladi: 1. “Usmon Musʼhafi”ni taʼmirlash va uni talab darajasida saqlash masalalarini tashkil etish boʻyicha Respublika komissiyasi ilovaga* muvofiq tarkibda tuzilsin. 2. Respublika komissiyasiga: bir oy muddatda mamlakatimizdagi va xorijdagi yetakchi mutaxassislardan iborat ekspertlar guruhini tuzish; ekspertlar guruhining ishi uchun zarur shart-sharoitlar yaratish topshirilsin. 3. Din ishlari boʻyicha qoʻmita va Oʻzbekiston Respublikasi Fanlar akademiyasi ekspertlar guruhi xulosalari asosida “Usmon Musʼhafi”ni taʼmirlash va saqlash yuzasidan tadbirlar rejasini 2007-yil 1-oktabrga qadar Respublika komissiyasiga taqdim etsin. 4. Moliya vazirligi: tegishli hisob-kitoblar asosida xorijiy ekspertlarning Toshkentga kelib-ketish va ishlash xarajatlari uchun Vazirlar Mahkamasining zaxira jamgʻarmasidan zarur mablagʻ ajratilishini; Respublika komissiyasi tasdiqlagan sarf-xarajatlar asosida Madaniyat va sport ishlari vazirligiga zarur mablagʻ ajratilishini 2008-yil budjet parametrlariga kiritilishini nazarda tutsin. 5. Taʼmirlash ishlarini amalga oshirishda homiy sifatida qatnashish istagini bildirgan nodavlat va jamoat tashkilotlari, xorijiy va xalqaro tuzilmalarning tashabbuslari qoʻllab-quvvatlansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Qosimov zimmasiga yuklansin.
“PAXTA TOLASINI KOMPLEKS QAYTA IShLAYDIGAN KORXONALARNI QURISh, QAYTA IXTISOSLAShTIRISh BOʻYIChA TAKLIFLARNI TAYYORLASh VA KOʻRIB ChIQISh TARTIBI TOʻGʻRISIDAGI NIZOMNI TASDIQLASh HAQIDA”GI QARORNI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2007-06-07)

Oʻzbekiston Respublikasi Vazirlar Mahkamasining 2006-yil 1-dekabrdagi 247-son “Oʻzbekiston Respublikasi Tashqi iqtisodiy aloqalar, investitsiyalar va savdo vazirligi huzuridagi Idoralararo ekspertlar kengashi tomonidan yengil sanoat korxonalarini qurish, qayta ixtisoslashtirish va modernizatsiya qilish boʻyicha takliflarni koʻrib chiqish tartibi toʻgʻrisidagi nizomni tasdiqlash haqida”gi (Oʻzbekiston Respublikasi qonun hujjatlari toʻplami, 2006-yil, 48—50-son, 484-modda) qarorining 5-bandini ijro etish yuzasidan qaror qilamiz: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar agentligi va “Oʻzbekyengilsanoat” DAK ning 2004-yil 3-sentabrdagi 42, 105, EG-01/10-3501, 1-son “Paxta tolasini kompleks qayta ishlaydigan korxonalarni qurish, qayta ixtisoslashtirish boʻyicha takliflarni tayyorlash va koʻrib chiqish tartibi toʻgʻrisidagi nizomni tasdiqlash haqida”gi qarori (2004-yil 8-sentabr, roʻyxat raqami 1403 — Oʻzbekiston Respublikasi qonun hujjatlari toʻplami, 2004-yil, 36-son, 403-modda) oʻz kuchini yoʻqotgan deb hisoblansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING “NEFT VA GAZ KONLARINI RAZVEDKA QILISh HAMDA ULARNI QAZIB ChIQARIShGA BEVOSITA XORIJIY SARMOYALARNI JALB ETISh ChORA-TADBIRLARI TOʻGʻRISIDA” 2000-YIL 28 APRELDAGI PF-2598-SONLI FARMONIGA OʻZGARTISh KIRITISh TOʻGʻRISIDA
(decree, 2007-06-07)

Yer qaʼri uchastkalaridan foydalanish huquqi uchun litsenziyalar berish tartibini takomillashtirish maqsadida: 1. Oʻzbekiston Respublikasi Prezidentining “Neft va gaz konlarini razvedka qilish hamda ularni qazib chiqarishga bevosita xorijiy sarmoyalarni jalb etish chora-tadbirlari toʻgʻrisida” 2000-yil 28-apreldagi PF-2598-sonli Farmoni 9-bandining uchinchi xatboshi chiqarib tashlansin. 2. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (I.B. Abdullayev) zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “TADBIRKORLIK SUBYEKTLARINI IXTIYORIY TUGATISh VA ULARNING FAOLIYATINI TOʻXTATISh TARTIBINI TAKOMILLAShTIRISh TOʻGʻRISIDA” 2007-YIL 27 APRELDAGI PQ-630-SON QARORI)
(resolution, 2020-01-01)

Oʻzbekiston Respublikasi Prezidentining “Tadbirkorlik subyektlarini ixtiyoriy tugatish va ularning faoliyatini toʻxtatish tartibini takomillashtirish toʻgʻrisida” 2007-yil 27-apreldagi PQ-630-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 3. Vazirlar Mahkamasining 2004-yil 21-dekabrdagi 595-son qarori (Oʻzbekiston Respublikasi QT, 2004-y.,12-son, 110-modda) bilan tasdiqlangan Xalq banki tomonidan fuqarolarni jamgʻarib boriladigan pensiya tizimida shaxsan hisobga olishni yuritish tartibi toʻgʻrisida nizomning 19-bandi quyidagi mazmundagi xatboshi bilan toʻldirilsin: “Tadbirkorlik subyekti — yuridik shaxs ixtiyoriy tugatilgan taqdirda tugatish toʻgʻrisida Xalq banki filiali yuridik shaxslarni davlat roʻyxatidan oʻtkazadigan organ tomonidan xabardor qilinadi”.
XALQARO SHARTNOMANI TASDIQLASH TOʻGʻRISIDA
(resolution, 2007-06-06)

1. Oʻzbekiston Respublikasi Hukumati bilan Singapur Respublikasi Hukumati oʻrtasida iqtisodiy va gumanitar hamkorlikning asosiy yoʻnalishlari toʻgʻrisida 2007-yil 25-yanvarda Singapur shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun Oʻzbekiston Respublikasi zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTISH VA QOʻSHIMCHALAR KIRITISH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida” 2007-yil 14-martdagi PF-3860-sonli Farmoniga muvofiq: 1. Belgilansinki, Oʻzbekiston Respublikasi Prezidentining 2007-yil 14-martdagi PF-3860-sonli Farmoni 5-bandidagi qoidalar Oʻzbekiston Respublikasi Prezidentining “Neft va gaz konlarini razvedka qilish hamda ularni qazib chiqarishga bevosita xorijiy sarmoyalarni jalb etish chora-tadbirlari toʻgʻrisida” 2000-yil 28-apreldagi PF-2598-sonli Farmoni, shuningdek Oʻzbekiston Respublikasi Prezidenti va Hukumatining vaqtinchalik xarakterdagi alohida qarorlariga muvofiq bojxona toʻlovlari toʻlashdan ozod etish boʻyicha ilgari berilgan imtiyozlar muddati oʻtgandan soʻng tatbiq etilmaydi. 2. Oʻzbekiston Respublikasi Prezidentining baʼzi hujjatlariga ilovaga muvofiq oʻzgartish va qoʻshimchalar kiritilsin. 3. Mazkur Farmonning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (I.B. Abdullayev) zimmasiga yuklansin. 5. Oʻzbekiston Respublikasi Prezidentining “2006 — 2008-yillarda Toʻqimachilik sanoati korxonalarini modernizatsiya qilish va texnikaviy qayta jihozlash dasturi toʻgʻrisida” 2006-yil 13-noyabrdagi PQ-510-sonli qarorining 5-bandi “kiritilgan korxonalar” soʻzidan soʻng “mazkur qarorda nazarda tutilgan loyihalar boʻyicha” soʻzlari bilan toʻldirilsin.
AXBOROTNI HUJJATLAShTIRISh, DAVLAT AXBOROT RESURSLARINI HISOBGA OLISh VA ROʻYXATDAN OʻTKAZISh TARTIBI TOʻGʻRISIDAGI NIZOMGA OʻZGARTISh VA QOʻShIMChALAR KIRITISh HAQIDA
(order, 2019-12-19)

Oʻzbekiston Respublikasi Vazirlar Mahkamasining 2007-yil 16-fevraldagi “Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatiga oʻzgartirish va qoʻshimchalar kiritish toʻgʻrisida”gi 34-son qarorining (Oʻzbekiston Respublikasi qonun hujjatlari toʻplami, 2007-yil, 7-8-son, 65-modda) ijrosi yuzasidan, buyuraman: 1. Oʻzbekiston aloqa va axborotlashtirish agentligi Bosh direktorining 2006-yil 10-fevraldagi 42-son buyrugʻi bilan tasdiqlangan “Axborotni hujjatlashtirish, davlat axborot resurslarini hisobga olish va roʻyxatdan oʻtkazish tartibi toʻgʻrisidagi nizom”ga (2006-yil 4-aprel, roʻyxat raqami 1558 — Oʻzbekiston Respublikasi qonun hujjatlari toʻplami, 2006-y., 14-son, 120-modda) ilovaga* muvofiq oʻzgartish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan sanadan boshlab oʻn kun oʻtganidan keyin kuchga kiradi. 3. Ushbu buyruq ijrosini nazorat qilish Bosh direktor oʻrinbosari A.A. Xodjayev zimmasiga yuklansin.